Labakken skole

Labakken skole er en barneskole ved Vestskogen på Nøtterøy i Færder kommune. Skolen ble tatt i bruk i november 2021. To dager etter innvielsen ble det avdekket en stor vannlekkasje i hovedbygget. Opprinnelig skulle skolen blitt tatt i bruk i oktober 2021.

Skolebygningen var nyoppført i 2021 og er bygd for 550 elever. Skolen erstatter Herstad skole og Vestskogen skole, som skal avvikles i 2022.

Labakken skole ligger i landlige omgivelser, nært tilknyttet skog og jorder. Skolen skal, med alle sine fasiliteter, bli et samlingspunkt i lokalsamfunnet og vil være åpen tidlig og sent, heter det på skolens hjemmeside. Flerbrukshall, aula og motorikkhall vil være i bruk både på dagtid og kveldstid. I tillegg vil skolens aula med scene fungere som kulturarena.

Skolen har "velkomstklasse", en klassen for nyankomne flyktninger og innvandrere som trenger særlig språkopplæring. Den har også forsterket avdeling for elever som trenger ekstra oppfølging. 

Rektor er Lill Kristin Høier Sandvik.

Referanser

Eksterne lenker 
 

Barneskoler i Vestfold
Skoler på Nøtterøy